Worcester F 80 Distinctiones

31 Cognicio

Cognicio habetur tripliciter. Per auditum, Ysai. 33[:13]: *Audite, qui longe estis,* etc. Psal. [77:3]: *Quantum audiuimus et cognouimus ea.* Per visum Eccli. [19:26]: *Ex visu cognoscitur vir.* Per gustum siue tactum, [1] Joan. 4[:6]: *In hoc cognoscimus,* quia in ipso, etc. Isto modo cognoscitur vnumquodque quia per auditum clamores et rumores, per visum colores, per gustum sapores.

¶ Cognoscere, autem, debet homo tria: seipsum, proximum, et Deum. In seipso debet cognoscere tria. Primo, propriam[[1]](#footnote-1) iniquitatem ut doleat et defleat. Sic mulier respicit in speculo ut maculam absterget, Psal. [50:4-5]: *A* *peccato meo* *munda me*. *Quoniam iniquitatem meam ego* agnosco. Sicut eger cognoscens morbum inquerit medicum, 3 Reg. 8[:38]: *Si quis cognoverit plagam cordis sui*, etc. Set, heu, quia [Psal. 81:5]: *Nescierunt, neque intellexerunt; in tenebris ambulant*.

¶ Secundo, spiritualem infirmitatem vt caueat ne cadat. Sicut cognoscens malum passum, prouidet sibi, et cauet, Luc. 19[:42] quia *Si cognovisses et tu.* Prou. 14[:8]: *Callidi est* cognoscere *viam suam*. Set, heu, quia [Psal. 35:4]: *Noluit intelligere ut bene ageret*.

¶ Tercio, incertam mortis horam, ut sibi prouideat, sicut homo

/fol. 221va/

ante lacionem sentencie. Solet sano vti consilio vti, Psal. [38:5]: *Notam fac mihi, Domine, finem meum.* Item Psal. [103:19]: *Sol cognovit occasum suum*. Deut. 32[:29]: *Vtinam saperent, et intelligerent, ac novissima providerent*. Set heu de auaro dicitur, Eccli. [11:20]: *Nescit quod tempus suum preteriet.*

¶ In proximo debet tria cognoscere. Primo, eius indigenciam ut subueniat. Sicut natura cuilibet membro confert necessaria, Psal. [40:2]: *Beatus qui intelligit super egenum*, etc*.*

¶ Secundo, ignoranciam ut ipsum doceat. Sicut oculus prospicit sibi et aliis membris, Prou. 27[:23]: *Diligenter agnosce uultum pecoris tui*.

¶ Tercio, eius vitam ut ipsam corrigat. Set medicus tangit pulsum, videt vrinam ut bene egrum regat, Luc. 6[:44]: *Vnaqueque arbor de fructu suo cognoscitur*. Matt. 7[:16]: *A fructibus eorum cognoscetis eos*. Et Matt. 22[:18]: *Cognita Jesus* malicia *eorum.* Prou. 20[:11]: Ex *studiis suis* cognoscitur *puer*.

¶ In Deo debet homo cognoscere tria. Primo, admirabilem potestatem que apparet in duobus. In operando, sicut res cognoscitur per vestigium, causa per effectum, Sap. 13[:5]: *A magnitudine speciei et creature cognoscibiliter poterit*. Ad Rom. 1[:20]: *Invisibilia* Dei *per ea que facta sunt, intellecta, conspiciuntur.* Propter quod tenemur eius seruicio quia ipse fecit nos.

¶ Secundo, in iudicando, sic suspendium malorum ostendit iudicis potestatem, Psal. [9:17]: *Cognoscetur Deus judicia faciens*. Item Psal. [49:22]: *Intelligite hec, qui obliviscimini Deum, nequando rapiat*. Iccirco debemus vitare eius offensam, set Ysai. 1[:3] dicitur, *Cognovit bos possessorem suum, et asinus presepe domini sui; Israel autem non cognovit [me]*.

¶ Secundo, ineffabilem eius bonitatem que apparet in duobus, scilicet, in condicione peccatorum ob hoc enim datus est filius, [1] Joan. 5[:2]: *In hoc cognoscimus* caritatem Dei *quoniam.* Ipse pro nobis animam suam posuit ob hoc etiam datus est Spiritus Sanctus, 1 Joan. 4[:13]: *In hoc cognoscimus* quod *in* ipso *manemus et ipse in nobis quoniam*, etc. Set heu quia Psal. [91:7]: *Vir inspiens non cognoscet, et stultus non intelliget*.

¶ Tercio in promissione premiorum maxima est bonitas pro nichilo dare regnum, Job. [23:3]: *Quis mihi* det *ut cognoscam et inveniam illum*? Psal. [106:43]: *Quis sapiens, et custodiens hec, et intelliget*. Set Psal. [94:10] dicitur, *Quadraginta annis offensus fui generationi*, id est, ipsi vere non cognouit vias.

Quarto eius venerabilem sapienciam que consistit in duobus, scilicet, in presenti intui-

/fol. 221vb/

tu vniuersitatis. Valde est sapiens qui vidit omnia. Et ideo honeste foret conuersandum, Psal. [138:14]: *Mirabilia opera tua, et anima mea cognoscet nimis.* Item imperfectum meum viderunt oculi tui.

¶ Item [Psal. 93:8]: *Intelligite insipientes in populo; et stulti aliquando sapite*. Set Eccli. 23[:27]: *Non intgelligit omnia* que *videt oculus* eius.

¶ Quinto in doctrina equitatis, Psal. [118:75]: *Cognovi, quia judicia tua.* Sap. 3[:9]: *Qui confidunt in illo intelligent veritatem*. Joan. 7[:17]: *Si quis voluerit voluntatem ejus* habere*, cognoscet* ex *doctrina* eius, *vtrum ex Deo sit*.

1. propriam ] F 128, Lambeth *corr.* ~~proprietatem~~ F 80. [↑](#footnote-ref-1)